ועדת הכלכלה, כנסת 25, פרוטוקול מספר 117, 2023-05-17 00:00

דוד ביטן: חבר'ה, אני פותח את הישיבה

דוד ביטן:  במסגרת יום ירושלים התבקשנו לקיים איזשהו דיון, ובחרנו את הנושא: מצבם של העסקים הקטנים בירושלים, הפערים והתוכניות לקידומם

דוד ביטן:  מי מתחיל? אני רואה שאלקין איננו

דוד ביטן:  אוקיי

דוד ביטן:  מישהו רוצה להציג את זה או שאנחנו נציג את זה? אז מי זה שלומי בן גור? תתחיל אתה

שלומי בן גור: אני לא נציג של העירייה, נתחיל עם זה

שלומי בן גור:  אני מנהל מטה העצמאיים ב-'התעוררות' בירושלים

שלומי בן גור:  אני רוצה להגיד שסך הכל, מבחינת העיר – היא נקייה, היא מסודרת

שלומי בן גור:  יש לעסקים בעיה – עסקים צריכים יותר אוזן קשבת, הם מרגישים מוזנחים, ואני אתן דוגמה: אתמול אני חילקתי בעצמי פרח למעל 50 עסקים, לכבוד יום ירושלים; הגעתי עסק-עסק, נתתי להם פרח, ושמעתי את המצוקה שלהם

שלומי בן גור:      לרובם יש מצוקות בנושא של דו"חות, אכיפה בררנית, נגישות בזמן עבודות, שיתוף ציבור – שיתוף העסקים

שלומי בן גור:  הם צריכים פתרון לזה, הם צריכים אוזן קשבת, הם צריכים יותר חיבוק

שלומי בן גור:  המצב בירושלים – עיר מאוד מורכבת

שלומי בן גור:  אחת הערים העניות בארץ

שלומי בן גור:  בגלל זה אני חושב שצריך לחבק את העסקים, כי הם גם המנוע הכלכלי; לשתף אותם יותר

שלומי בן גור:  רציתי לשמוע את התגובה של החברים מהעירייה

תהלה פרידמן: שלום, אני אשמח להגיב

דוד ביטן: רגע, שנייה

דוד ביטן:  את הנציגה של העירייה?     

תהלה פרידמן: לא, אני יושבת ראש ועד סוחרי השוק

דוד ביטן: זאת לא תוכנית נגד העירייה או בעד העירייה, זאת תוכנית על העסקים בירושלים

דוד ביטן:  יש פה בכלל נציג של העירייה?     

שלומי בן גור: בדיוק, אנחנו לא נגד העירייה, בואו נגיד ככה

שלומי בן גור:  בכלל לא

דוד ביטן: אוקיי

דוד ביטן:  רגע, בואו נמשיך

דוד ביטן:  ירון צדקיהו נמצא פה? אתה סוחר ותיק בשוק, נכון? רואים אותך כל פעם שאנחנו באים לסיורים, שוק מחנה יהודה

דוד ביטן:  בבקשה

ירון צדקיהו: כן

ירון צדקיהו:  אני באתי לפה כי נודע לי שיש מי שרוצה להגיע לפה לדיון בוועדה, אצלך, ולהגיד כמה שיש לסוחרים קשיים

ירון צדקיהו:  אז אני סוחר ותיק, המון שנים בשוק - מערכת היחסים בין הסוחרים בשוק היא מצוינת, יש אחווה; אני בשוק 55 שנה – אף פעם לא הסתכסכתי עם אף סוחר בשוק, אנחנו תמיד אנשי שלום

ירון צדקיהו:  וגם בעלי העסקים של חיי הלילה חיים איתנו בשלום, אנחנו נורא מכבדים אחד את השני

ירון צדקיהו:      מה שקרה זה דבר נורא פשוט: השוק שינה את פניו, בשנים האחרונות יש בשוק מחנה יהודה יותר עסקי לילה

ירון צדקיהו:  ומה שקרה לשוק המסורתי זה שהוא קצת נפגע מזה; איך הוא נפגע? מזה שאיכויות השמיעה שלו נפגעו: יש מוזיקה חזקה, ותמיד היה ויכוח – זה גבוה או שזה נמוך? האם זה מפריע או לא מפריע? גם לאיכות הסביבה, גם לסוחר הצמוד אליך, לשכן, וגם ללקוח שקונה אצלך

ירון צדקיהו:  וזה גרם למתיחות מיותרת לחלוטין ביני לבין האחים שלי, השכנים שלי, שהם מעסקי הלילה, אבל הם חברים טובים שלי

ירון צדקיהו:  וזה גרם למתיחות לא בריאה

ירון צדקיהו:      מי שהציל את המצב, בדיוק להפך, הייתה עיריית ירושלים, שבכדי לא לגרום למתיחות יתר בין הסוחרים ולשמור על אחדות בין הסוחרים – ואני רוצה לציין את יושבת ראש ועד הסוחרים, שרצה עם זה כבר ארבעה חודשים יחד עם רישוי העסקים ויחד עם הפיקוח, ומצאו את מד הדציבלים

ירון צדקיהו:  מד הדציבלים הזה פותר את הבעיה וגורם לכך שלא תהיה הרגשה שמישהו דופק מישהו וזה בררני

ירון צדקיהו:  וסך הכל, זו בשורה מצוינת – זה בדיוק מה שהיינו צריכים

ירון צדקיהו:      אז אני לא מבין על מה המהומה, להפך; יש פה חברים, שכנים שלי, שאני מת עליהם, אוהב אותם, ואני בחיים לא אסתכסך איתם, ואני פשוט חושב שהבחור הזה, איך שקוראים לו, בן גור, הוא סתם סכסכן, הוא גורם למתיחות

ירון צדקיהו:  אנחנו לפני יום ירושלים, יש לנו מספיק צרות, מספיק מתחים, ואנחנו לא צריכים את השטויות האלה על הראש שלנו

ירון צדקיהו:  יש לנו ועד ממש רציני, שעובד בצמוד לעירייה, יום-יום, שעה-שעה, בשוטף

ירון צדקיהו:  אני לא ועד, אני סוחר, ואני סוחר מהשוק המסורתי, וכל החברים שלי הם סוחרים מחיי הלילה

דוד ביטן: מה יש אצלך בבסטה? מה אתה מוכר?     

ירון צדקיהו: חמוצים, גבינות, לקרדות, סלטים

ירון צדקיהו:  עכשיו, הלקוח מדבר איתי – ואני לא שומע אותו

שלום דנינו: סליחה, הם מפעילים את המוזיקה גם ביום?     

תהלה פרידמן: כן

ירון צדקיהו: כן

שלום דנינו: איזה סוג עסק פותח מוזיקה ביום?     

ירון צדקיהו: כי יש היום עסקים בשוק מחנה יהודה, זה חלק מהעניין, שהשוק הרי שינה את פניו, יש היום עסקי ברים, מזללות של אוכל מהיר – הם משמיעים מוזיקה, וזה בסדר, זה מקובל

ירון צדקיהו:  אבל שיהיה סביר, שיהיה סביר

שלום דנינו: אכלתי שם שלשום, אני מכיר את השוק

ירון צדקיהו: איך נקבע מה סביר? יש מד דציבלים, יש איכות הסביבה – קובעים מה הגובה, ואז אף אחד לא רב ואין מתח

דוד ביטן: הסתדרתם על העניין הזה, אתה אומר

ירון צדקיהו: לפי דעתי, 50 אחוז מהסוחרים של עסקי הלילה חיכו למד הדציבלים הזה, אני חושב שחיכו לזה

ירון צדקיהו:  אני אתן לחבר שלי לדבר ולהגיד אם זה היה פותר את הבעיה ואם הם חיכו לפתור את הבעיה כך

ירון צדקיהו:  אז זה סתם

ירון צדקיהו:  ואני אשמח שיושבת הראש של הסוחרים תדבר

דוד ביטן: בבקשה, בבקשה

דוד ביטן:  כן

תהלה פרידמן: אז קודם כל, נעים מאוד

תהלה פרידמן:  טלי פרידמן

תהלה פרידמן:  תודה רבה ליושב ראש הוועדה וחבר הכנסת דוד ביטן, אנחנו מודים על ההזדמנות הזאת

תהלה פרידמן:  אני חושבת שדווקא עכשיו, ביום ירושלים, אנחנו זוכים לדבר על אחת מהפנינות של העיר – שוק מחנה יהודה

תהלה פרידמן:  שוק מחנה יהודה חוגג השנה 100 שנה להיווסדו

תהלה פרידמן:  השוק הזה נולד מסוחר ועוד סוחר, ומשפחה ועוד משפחה שהגיעה אל השוק

תהלה פרידמן:  כיום השוק הזה הוא שוק מאוד-מאוד מגוון, עם מנעד עסקים מאוד-מאוד רחב, שיש לי את הזכות לייצג אותם כבר למעלה מארבע שנים

דוד ביטן: כמה עסקים יש שם היום?     

תהלה פרידמן: יש למעלה מ-500 עסקים, מדובר בלמעלה מ-1200 סוחרים, בלי להזכיר משפחות ועובדים, שנמצאים במרחב הזה של שוק מחנה יהודה

תהלה פרידמן:  קודם כל, חשוב לי לומר שלא משנה מי ממנעד העסקים הרחב שיש בשוק, כולם זוכים – לא כמו שאמר ידידי כאן – כולם זוכים לאוזן קשבת; בין אם זה על ידי הוועד – ויש לנו ועד מאוד-מאוד חזק בשוק מחנה יהודה, אנחנו תשעה חברי ועד – יש את עיריית ירושלים, שגם אם יש מחלוקות, היא תמיד קשובה והיא תמיד נמצאת ותמיד נוכחת

תהלה פרידמן:  אני חושבת שמעולם לא הייתה לשוק מחנה יהודה כל כך הרבה אוזן קשבת פתוחה בתוך המסדרונות ובחדרים החשובים ביותר בעיריית ירושלים

שלום דנינו: סליחה, רק שאלה קטנה בשביל להבין: הנושא של הדיון הוא עסקים קטנים בירושלים – אנחנו מדברים רק על מתחם השוק? זה הנושא של הדיון?     

דוד ביטן: לא, הם הגיעו והם מדברים

רן מלמד: לדעתי זה מה שקורה בפועל, אדוני

רן מלמד:  כי מה שקורה זה שמי שנמצא פה היום – נמצאים פה משני צדי המתרס, שני גופים; גוף אחד זה סוחרי היום של שוק מחנה יהודה - - -     

תהלה פרידמן: לא, לא, סליחה, אני לא מוכנה שיפריעו לי באמצע הדיבור כרגע

תהלה פרידמן:  סליחה, אני עדיין מדברת

רן מלמד: אני לא הפרעתי לך

דוד ביטן: היא צודקת, אל תפריע

תהלה פרידמן: סליחה, אין כאן שני צדי מתרס, ואני לא מוכנה לקבל את האמירה הזו

תהלה פרידמן:  זאת אמירה סכסכנית וגרועה ביותר, אתם צריכים להתבייש שאתם עושים את זה

תהלה פרידמן:  קודם כל, אני מייצגת את כולם, גם אלה שישבו לידך אתמול

רן מלמד: את אמרת לעיתון שאת מייצגת את סוחרי היום ולא את סוחרי הלילה

תהלה פרידמן: אל תגיד דברים בשמי

תהלה פרידמן:  אני נבחרתי על ידי כלל סוחרי שוק מחנה יהודה, 82 אחוזים בבחירות – אני מייצגת את כולם

תהלה פרידמן:  גם האדון שישב לצדך אתמול זכה לסיוע מאוד גדול מצדנו

יעקב נאמן: הסיוע זה שהמקום סגור כרגע בגלל עיריית ירושלים

תהלה פרידמן: המקום קיבל צו סגירה

יעקב נאמן: שעוד לא נפתח, לא היה דבר כזה בהיסטוריה, שמקום שלא נפתח קיבל צו סגירה

דוד ביטן: מי אתה?     

תהלה פרידמן: הוא בעל עסק

דוד ביטן: אני לא מבין את זה, חבר'ה

דוד ביטן:  אנחנו ביום ירושלים, לא באנו לריב

תהלה פרידמן: בדיוק

דוד ביטן: ואני גם מציע שמישהו ידבר על יתר העסקים בירושלים – אני מקווה שהעירייה תתייחס לזה - לא רק למחנה יהודה

דוד ביטן:  למרות שמחנה יהודה זה 520 עסקים, זה הרבה מאוד, אין שום ספק

ירון קמחי: אני יו"ר התאחדות התעשיינים במרחב ירושלים

דוד ביטן: בסדר, תכף

דוד ביטן:  אנחנו נאפשר קודם כל למחנה יהודה, נראה לי שזה מבעבע

דוד ביטן:  אחרי שנסיים את זה נדבר גם על דברים אחרים

תהלה פרידמן: אומנם אנחנו מדברים היום רק על שוק מחנה יהודה – אני, מבחינתי

תהלה פרידמן:  אבל בירושלים, שוק מחנה יהודה מהווה אחד המוקדים

תהלה פרידמן:  בשוק מחנה יהודה עוברים היום למעלה מ-4

תהלה פרידמן: 5 מיליון תיירים, זה בהחלט נמצא על מרכז הבמה, אנחנו יכולים להבין

דוד ביטן: בסדר, בסדר, נכון, אבל גם העובדה שיש חיי לילה זה שינוי חיובי מאוד במחנה יהודה, שיש פעילות גם ביום וגם בלילה

תהלה פרידמן: אדוני, לי יש עסק שעובד גם בלילה, ואני שמחה על השינוי הזה

תהלה פרידמן:  אני חושבת שזה אחד הדברים המבורכים, וצריך לחיות זה לצד זה ולא זה על חשבון זה, וזו המהות

תהלה פרידמן:  אני לא אתן שיסכסכו בינינו לבין חיי יום, חיי לילה – אנחנו צריכים לזכור שהשוק הזה בן למעלה מ-100 שנה, היו פה אנשים שהיו פה גם לפניי, ואנחנו צריכים לכבד את המרחב הגדול הזה

תהלה פרידמן:  המרחב הגדול הזה הוא גם מסחר, ואם מישהו מגיע אל הדגייה ומבקש לברק – לא ייתכן שהמוכר ייתן לו דניס כי הוא לא שומע אותו, ואם מגיעים לירון צדקיהו ומבקשים ממנו זיתי קלמטה והוא נותן להם טאסוס – כי הוא לא שומע, הוא לא שומע

יעקב נאמן: איך ירון צדקיהו לא שומע? אין לידו ברים, איך הוא לא שומע? נשמע לא הגיוני

תהלה פרידמן: אני אשמח לענות רגע גם על זה, והוא לא שומע, ויש בר גם לידו

תהלה פרידמן:  כן, אני חושבת שיש בר לידו, אם תבדוק את זה בלילה

דוד ביטן: טוב, רצית להשלים עוד משהו?     

תהלה פרידמן: אני חושבת שהדבר החשוב זה שאנחנו לא ניתן למישהו חיצוני – בטח ובטח שלא גורם פוליטי שיש לו איזשהו מניע – לסכסך בין מה שקורה בשוק מחנה יהודה

תהלה פרידמן:  חבר'ה, שוק מחנה יהודה זה עמוד התווך של ירושלים, העסקים שם עובדים נהדר, וכולם יודעים – גם אלה שיושבים שם – שבכל שעה, אבל בכל שעה, הם רשאים ומוזמנים לדבר גם עם הוועד שמייצג אותם בכבוד רב ונמצא לצדם, עד היכן שהחוק מתיר

תהלה פרידמן:  איפה שהחוק אינו מתיר – אינני יכולה לעמוד לצדם

תהלה פרידמן:  אנחנו מדברים בשם ארבעה עסקים מתוך כמעט 80 עסקים של חיי לילה, שלא מתלוננים

תהלה פרידמן:  אז אנא, אם יש משהו שפוגש את החוק – שם אני עוצרת

דוד ביטן: תודה רבה

דוד ביטן:  מי זאת רוחמה לוי? את רוצה לדבר? בואי לפה

דוד ביטן:  אין לך עסק, נכון? את תושבת?     

רוחמה לוי: אוקיי, בוקר טוב לכולם

רוחמה לוי:  אין לי עסק, אני תושבת

רוחמה לוי:  אני גרה 50 שנה במחנה יהודה, ברחוב אגריפס

רוחמה לוי:  כשאני באתי לגור שם לא ציפיתי שאני אגיע למצב שאני אבקש שקט כל יום, כי הילדים לא יכולים לישון, הם קמים סהרוריים בבוקר, נרדמים בבית הספר, ולא הולכים לבית הספר למחרת

רוחמה לוי:  לא יכול להיות שילד שצריך ללכת לישון בתשע צריך להיות כל הזמן תחת רעש של מוזיקה, בגלל שהמוזיקה מפריעה לו לישון, וזה מטשטש אותו, זה מוריד אותו ברמת הלימודים, זה מוריד אותו ברמת התפקוד ביומיום, הוא הופך להיות סהרורי כל היום

רוחמה לוי:      וזה לא רק הוא – אנשים עובדים מהבית, אי אפשר להתרכז במחשב

רוחמה לוי:  אנשים רוצים לדבר בבית

רוחמה לוי:  בחדר השני, חדשות – אנחנו לא יכולים לשמוע טלוויזיה, לא יכולים לתקשר

רוחמה לוי:  התקשורת ביומיום הופכת להיות בלתי נסבלת

רוחמה לוי:  הופכים להיות עצבניים אחד על השני, כי השינה מעורערת, הכל מתערער

רוחמה לוי:  ואם אני הולכת ומבקשת ממנו "תעשה לי טובה, תנמיך את הווליום, הילדים רוצים לישון" – הוא אומר לי "תעברי דירה"

רוחמה לוי:  איך אני יכולה להתמודד עם זה? למה זה לא בגדר הנורמה? למה אין חוקים?     

דוד ביטן: פה זה התפקיד של העירייה, יש לך פיקוח

דוד ביטן:  אבל בסדר

דוד ביטן:  אז מה את מבקשת, את מבקשת שלא תהיה שם פעילות לילה? אני רוצה להבין

רוחמה לוי: לא, שתהיה

רוחמה לוי:  אני לא אומרת, כל אחד והפרנסה שלו

דוד ביטן: רק יותר שקט, את אומרת

רוחמה לוי:  אבל יש גבולות, יש גבולות

רוחמה לוי:  בתוך הבית שלך אתה יכול לשמוע מוזיקה עד השמיים? לא

דוד ביטן: נציג העירייה, אתה תענה בסוף, זה הכי טוב

דוד ביטן:  טוב, הבנתי

רוחמה לוי: אני פשוט מבקשת, גם זיהום האוויר של הארובות, להנמיך את הטורים אחרי תשע

רוחמה לוי:  להנמיך, אפשר להנמיך; יש היום הכל, טכנולוגיה יכולה לעבוד מצוין, תנמיכו – גם את המוזיקה, גם את הרעש של הארובות, וגם את הזיהום שהם עושים במשך הלילה

רוחמה לוי:  הם יורדים מהשוק, כל הצרכים שלהם מתחת לבית, אף אחד לא מפקח על זה

רוחמה לוי:  אי אפשר לנשום

רוחמה לוי:  תודה רבה

דוד ביטן: תודה רבה

דוד ביטן:  אוקיי

דוד ביטן:  יעקב ממן, קדימה

יעקב נאמן: יש לי עסקים גם של יום וגם של לילה, אז אני גם מבין את שני הצרכים – גם של היום וגם של הלילה

יעקב נאמן:  לגבי סכסוכים – זה בכלל לא העניין, אין לנו בכלל סכסוכים עם סוחרי יום, סוחרי לילה, כולנו משפחה אחת גדולה

יעקב נאמן:      אבל מה שקורה בפועל זה שעיריית ירושלים מתפארת בכל מקום אפשרי, כמו שהיא אמרה עכשיו: שוק מחנה יהודה, 100 שנה לשוק, שזה אולי המקום הכי פעיל בירושלים והכי מתוייר; ובפועל, לפי דעתי, מזניחים אותו בצורה קיצונית

יעקב נאמן:  אפשר לדבר גם עם סוחרי היום

יעקב נאמן:  מי שפוגע בסוחרי היום זו עיריית ירושלים, שמקשה, לצורך העניין, על בעלי ברים כמוני, להוציא שולחנות, בלילות, לעסקים סגורים, כמו הפירות והירקות, שסוגרים בשעה שש; אני לא מבין למה אי אפשר להוציא שולחנות וכיסאות אחרי שש ברחוב שהוא – אם נראה, רן, יש לך את זה פה?     

רן מלמד: לא, לא, אין לי פה

רן מלמד:  דבר, דבר

רן מלמד:  אני אציג אחר כך

יעקב נאמן: בסופו של דבר, יש רחובות שהם ריקים מהשעה שש, ובפועל, אם נסתכל על זה – אפשר להוציא לשם שולחנות וכיסאות

יעקב נאמן:  מה שקורה זה שעיריית ירושלים נותנת אישורים להוציא שולחנות וכיסאות רק לחזית העסק

דוד ביטן: אז מה אתה דורש, שיתנו לך את כל המרחב?     

יעקב נאמן: לא, שאני לא אצטרך לשכור עוד חנויות, כי אם אני שוכר עוד חנויות אני מוציא שוכר יום

יעקב נאמן:  שוכר היום גם סוחט אותי בשכירויות; אם אני משלם 100 אלף שקל שכירויות – ואני לא אמור לשלם 100 אלף שקל שכירויות – ואוכפים אותי אכיפה בררנית, ונותנים לי דו"חות על כל פיפס, ובאמת מקשים עליי, אז לא באמת מנסים לעזור לי

דוד ביטן: אוקיי, הבנתי

יוסי אלקובי: סליחה, אדוני היו"ר, אם אני יכול להגיד כמה דברים, כי יש לי ישיבה בעוד מקום

דוד ביטן: בבקשה, יוסי אלקובי

יוסי אלקובי: אני מודה לך

יוסי אלקובי:  כן, נשיא התאחדות המלאכה והתעשייה

דוד ביטן: אז אל תדבר רק על שוק מחנה יהודה, בסדר?     

יוסי אלקובי: לא, אני לא שם, אני מדבר על העסקים הקטנים והבינוניים שאותם אני מייצג בכל הארץ, ויש לנו מחוז שהוא בירושלים

יוסי אלקובי:  קודם כל, חג שמח, וכולי תקווה שהעירייה תהיה אוזן קשבת לכל אלה שדוברים כאן וזועקים את זעקתם, ואני חושב שמגיע להם שישמעו אותם, כי הם משלמי המיסים, והם אלה שקמים בבוקר ליום עבודה עם שכפ"ץ, עם עובדיהם, בשביל להביא פרנסה לילדיהם ושכר לעובדיהם

יוסי אלקובי:  אני חושב שפה זה צריך להיות בעיקר יחד, רק ביחד, תיאום וסדר

יוסי אלקובי:  המריבות ביניכם לא יתנו שום דבר אם הן יובילו למקומות אחרים

יוסי אלקובי:      אני רוצה לדבר על דבר מאוד חשוב: בירושלים אין היום מספיק מקומות עבודה, יש בריחה של צעירים מירושלים למרכז

יוסי אלקובי:  הדבר הזה זועק לשמיים

יוסי אלקובי:  אני שמעתי את משה לאון במספר מפגשים, שהוא ינסה לעשות מעשה ולהשאיר פה את הצעירים

יוסי אלקובי:  אדוני היו"ר, צעירים יישארו כאן רק במצב אחד: בעטרות יש אזורי תעשייה נהדרים - צריכים להוזיל את הארנונה, לתת הלוואות בערבות מדינה לציוד מתקדם ולטכנולוגיה מתקדמת, בשביל שהמקום יהיה בדומה; בארצות הברית יש את פלורידה ויש את קליפורניה – המושל בפלורידה החליט היום להוריד מיסים, להוריד ארנונה, ויש היום זרימה מצד קליפורניה לכיוון פלורידה, בגלל שיותר זול שם אפשר לפתוח עסקים

יוסי אלקובי:  ואם אנחנו רוצים להשאיר את העיר שלנו עם צעירים ולתת כלכלה – אדוני, כלכלה זה בטחון ובטחון זה כלכלה, וזה דבר שזועק לשמיים

יוסי אלקובי:      על כן, הייתי שמח מאוד שימצאו נתיב שיקימו מטבחון, שיבדקו איך אפשר להשאיר את אותם צעירים לפתוח עסק, ושיוכלו להתקיים ולהתפרנס בכבוד, ושלא יטילו עליהם עוד מיסים ועוד דברים כאלה ואחרים

יוסי אלקובי:  יש ארנונה – זועקת לשמיים; משלמים פינוי אשפה, משלמים שנתיים, משלמים הכל, ארנונה – אנחנו לא יודעים מה אנחנו מקבלים, לא מקבלים שום דבר וכלום

דוד ביטן: ארנונה זה מס כבר מזמן, זה לא על שירות

יוסי אלקובי: זה מס, אבל גם על זה אפשר לתת את הדעת

יוסי אלקובי:  הייתי מכריז על ירושלים כאזור פיתוח, חד משמעית

דוד ביטן: אלקובי, אלקובי, תעצור רגע, תעצור

דוד ביטן:  קודם כל, ארנונה זה מס, זה כבר לא מותנה בשירות

דוד ביטן:  נגמר הסיפור, יש על זה פסקי דין של בית המשפט

דוד ביטן:  לכן, זה כבר מס לכל דבר ועניין

דוד ביטן:  זה קודם כל

דוד ביטן:  לצערי הרב, זה לא דבר שאני מסכים איתו

דוד ביטן:  דבר שני – ממשלת ישראל תומכת בעיריית ירושלים בקרוב למיליארד שקל, בגלל הסוציואקונומיות שלהם ובגלל כל מיני דברים

דוד ביטן:  אז אתה רוצה שנתמוך בהם ביותר? מיליארד שקל זה הרבה מאוד כסף

דוד ביטן:  אז אני רק אומר לך, כשאתה מציע הצעות – להוריד את הארנונה ולעשות את זה או לעשות את זה – קודם כל, הבעיה היא בכל הארץ, הארנונה גבוהה לעסקים ולמסעדות ובתי קפה בכל הארץ

יוסי אלקובי: נכון

יוסי אלקובי:  אז קשה להתקיים, קשה להתמודד, בהוצאות הכבדות הללו

דוד ביטן: קשה בכל הארץ, לא רק בירושלים

יוסי אלקובי: זה נכון, אבל בירושלים יש בריחה של צעירים, לא נשארים כאן, אין להם מה לעשות כאן

יוסי אלקובי:  צריכים להכריז על אזורי תעשייה כאזורי פיתוח לכל דבר, לא יקרה כלום

יוסי אלקובי:  אחרת אנחנו נישאר כאן רק עם מבוגרים, לא יהיו צעירים, כי צעירים יוצאים למרכז

יוסי אלקובי:  צריך לעשות פיתוח, צריך לשמור על המקום

יוסי אלקובי:  ירושלים זה מקום של כולנו, מצד אחד של הארץ לצד השני

יוסי אלקובי:  אני חושב שצריך לתת פה את הדעת ולחזק את ירושלים

יוסי אלקובי:  אני בא מהמרכז, ואני מכיר את הזעקה שנזעקת כאן, אדוני היו"ר

יוסי אלקובי:  תודה רבה

דוד ביטן: תודה

דוד ביטן:  בסוף אנחנו נתייחס להכל

דוד ביטן:  מי זאת קים בלילטי? בבקשה, גבירתי

קים בלילטי: אני

קים בלילטי:  אני מנהלת בר בשוק מחנה יהודה

דוד ביטן: את בלילה, נכון?     

קים בלילטי: גם ביום, הברים פתוחים גם ביום

קים בלילטי:  אנחנו חלק מהיום, אנחנו לא רק חיי הלילה

קים בלילטי:      קודם כל, אני רוצה להגיד שלפני בערך שנה וחצי-שנתיים התחילו איתנו סוג של מלחמת התשה – אכיפה בררנית, לא חוקית, אלימות מילולית ופיזית מצד לובשי המדים בשוק כלפינו

קים בלילטי:  ואני גם רוצה להגיד שבאופן כללי, הרעש – גם כל מקומות האוכל הם עם מוזיקה: הכנאפה עם מוזיקה, ההמבורגר עם מוזיקה, כולם נמצאים עם מוזיקה, גם ביום וגם בלילה

קים בלילטי:  ההיתפסות על הברים בשוק כבר הפכה להיות משהו לא נורמלי, זה לא נורמלי – זה שבאים אליי פקחים ולוקחים לי שישה רמקולים, לוקחים מהבר 12 אלף שקל, וזה לא חוקי, מה שהם עושים

קים בלילטי:      הביאו מד דציבלים – הם יודעים בכלל מה עושים עם מד דציבלים? עם מד דציבלים אמורים לבדוק מהמקום המוטרד – אמורים לבדוק את מד הדציבלים מהדירה, לא מהבר שלי

קים בלילטי:  אז הם מביאים מד דציבלים, אבל לא באמת קורה עם זה שום דבר, זה לא באמת נכון

קים בלילטי:  ושוב, זה לא באמת חוקי, כי הם בודקים את מד הדציבלים אצלי, בתוך העסק

דוד ביטן: הלכתם לבית משפט?     

קים בלילטי: אנחנו מנסים תהליכים, אבל אף אחד לא מקשיב לנו

קים בלילטי:  שנה וחצי אנחנו זועקים את זעקתנו, וחיי הלילה בירושלים, השוק, זה הדבר היחיד שנשאר פה

קים בלילטי:  זה הדבר היחיד

קים בלילטי:  והשוק כבר מזמן לא מה שהוא היה פעם, יש שם ברים כבר 12 שנים

סימון מושיאשוילי: אני חושב שאת צודקת, אבל אולי יש להביא חוות דעת של איש מקצוע

רן מלמד: אדוני, סליחה שאני מתפרץ, אני רק רוצה לתת לכם את העובדות

דוד ביטן: אל תתן לי את העובדות, אתה לא באת מטעם בית המשפט לתת לי עובדות

דוד ביטן:  זה לא אומר שאם אתה אומר אז אלה העובדות

רן מלמד: לא, אדוני, אני הכנתי לך מסמך, שנמצא לפניך

דוד ביטן: אבל אני לא באתי לפה להיות בורר

דוד ביטן:  אתה רוצה להקשיב לי רגע?     

רן מלמד: אני רק מבקש שהעובדות יהיו לפניך

דוד ביטן: לא, אנחנו לא באנו כבוררים

רן מלמד: אני מסכים איתך

דוד ביטן: אתה לא מבין מה אני אומר לך

דוד ביטן:  אז תעצור רגע

דוד ביטן:  לא באתי כבורר בין עיריית ירושלים לסוחרים בערב ובלילה, זה לא התפקיד

דוד ביטן:  אנחנו התבקשנו לעשות איזשהו דיון ביום ירושלים

דוד ביטן:  הדיון הופך להיות דיון יותר פוליטי, בין עיריית ירושלים לסוחרים – אני לא מתכוון לזה, אני לא אכנס לסוגיות האלה

דוד ביטן:  בשביל זה יש בית משפט

דוד ביטן:  אם את חושבת שיש הפרה של החוקים, אז על כל דו"ח את רשאית לבוא לבית המשפט, להחליט להתמודד בבית המשפט, ושם יבררו את הטענות האלה

דוד ביטן:  אני לא יכול להיכנס לזה כרגע

קים בלילטי: אני לא ציפיתי לשום בוררות או משהו כזה, זה לא הכיוון

קים בלילטי:  הכיוון הוא שמישהו יעשה עם זה משהו, כי בינתיים אנחנו לא עובדים

דוד ביטן: הבנתי, הבנתי את הטענה

דוד ביטן:  אנחנו תכף נשמע את עיריית ירושלים, ואם אפשר לעזור – אנחנו נעזור

דוד ביטן:  רק תבינו דבר אחד: אתם יודעים מה קורה, למשל, בשוק הכרמל, שהפך להיות – גם ביום וגם בלילה – שוק של מסעדות והכל?     

תהלה פרידמן: בהחלט

דוד ביטן: זה לא דבר שהוא לא טוב לשוק

דוד ביטן:  אני רק רוצה להגיד לכם שההתפתחות הזאת של חיי לילה בשוק מחנה יהודה, וגם ביום – מסעדות, שיש המון תיירים והמון אנשים שמגיעים – זה דבר מאוד חיובי

תהלה פרידמן: אנחנו הרבה לפני הכרמל ואנחנו גאים על זה

דוד ביטן: רגע

דוד ביטן:  ולדעתי, עיריית ירושלים צריכה ללכת לקראת העניין הזה, ולא להתחיל לשגע את האנשים

ירון צדקיהו: זה לא סותר

דוד ביטן: לא סותר

דוד ביטן:  אז אני לא רוצה להיכנס לשאלה האם העירייה נוהגת טוב או לא נוהגת טוב, ואם על פי החוק או לא על פי החוק

דוד ביטן:  אבל צריך להבין דבר אחד: התפתחות כזאת היא חיובית, אבל לוקח זמן עד שהיא מתיישבת

דוד ביטן:  אתם צריכים להבין את זה

דוד ביטן:  ובמיוחד במקום כמו שוק

דוד ביטן:  בשוק התקווה, למשל, אין חיי לילה, אין שום דבר, אין מסעדות, אין כלום

דוד ביטן:  יש שם אולי שתיים-שלוש מסעדות, והן פעילות רק ביום שישי בארבע, ב-12, באחד-שתיים

דוד ביטן:  אז קודם כל, זה חיובי לשוק

דוד ביטן:  אני חושב שגם הסוחרים לא צריכים להיות נגד זה, ועיריית ירושלים צריכה לעשות איזשהו שינוי; אם היא עושה לכם בעיות – קודם כל, היא צריכה לשמור על הסדר, אין על זה ויכוח, אבל היא צריכה ללכת לקראת הדיירים עד גבול מסוים, אם היא רוצה שזה יתפתח

דוד ביטן:      לגבי הדיירת שהתלוננה – זה נכון, בכל רחוב, שוק, או משהו, שהופך להיות מסחרי, זה שינוי אוכלוסייה

דוד ביטן:  בדרך כלל המבוגרים יותר עוזבים – עם הזמן, אני לא אומר לך לקום ולעזוב את המקום עכשיו – והצעירים נכנסים פנימה; סטודנטים, צעירים, וכל זה, שאין להם בעיה עם חיי לילה

דוד ביטן:  וזה קורה, למשל, בראשון לציון: היה שם רחוב מרכזי, הפכנו אותו לרחוב מסחרי – לקח עשר שנים, והאוכלוסייה במקום השתנתה

דוד ביטן:  זאת אומרת, בגדול, זה קורה לאט-לאט

דוד ביטן:  זה לא קורה רק בירושלים, זה קורה בכל מקום, שתדעו

דוד ביטן:      עכשיו, השאלה שלי – תענה בקצרה: אני רוצה לדעת מה קורה עם ההתפתחות של העסקים בירושלים, העסקים הקטנים

דוד ביטן:  ועם כל הכבוד, זה לא רק מחנה יהודה

דוד ביטן:  אני יודע שעכשיו, בתוכנית הגדולה שאתם מפתחים שם בבנייני האומה, אתם הולכים לעשות שם פיתוח רציני, בעיקר לעסקים, משרדים וכו'; אז בואו תתנו לנו קצת זווית מסוימת לעניין הזה

אמיר חכימיאן: תודה, כבוד היו"ר

אמיר חכימיאן:  אז אני, כמנהל אגף קידום עסקים בחמש השנים האחרונות, מלווה את התהליכים תחת ראש העיר משה לאון

אמיר חכימיאן:  קודם כל, משהו עובדתי: בחמש השנים האחרונות יש עלייה של יותר מ-100 אחוז בהשקעה בעסקים; אם בין השנים 2013-2017 הושקעו כ-35 מיליון שקלים - היום, בחמש השנים האחרונות, עם ראש העיר הנוכחי, אנחנו מדברים על 80 מיליון שקלים

שלום דנינו: שהעירייה משקיעה?     

אמיר חכימיאן: שהעירייה משקיעה בתקציב שוטף, בתקציב תב"ר, לטובת העסקים

אמיר חכימיאן:  זה שינוי דרמטי, שגם מורגש

דוד ביטן: מה אתם נותנים, למשל?     

אמיר חכימיאן: אז אני אתן דוגמאות

אמיר חכימיאן:  לצורך העניין, אם תגיע עכשיו לשכונת פסגת זאב או לשכונת רמות – תראה שיפור במרכזים מסחריים, בעלות של כ-10 מיליון שקלים

אמיר חכימיאן:  מדובר על מרכזים מסחריים, חלקם גם בשטחים פרטיים עם זיקה לציבור, שאנחנו משדרגים מאבן השפה עד חלון הראווה, כולל השילוטים, כולל מתקני המשחק, כדי לעודד שהות במרחב

אמיר חכימיאן:  כמה שאנשים נשארים יותר סביב העסקים – הורים עם הילדים – הם גם קונים יותר בעסקים

אמיר חכימיאן:  ואנחנו רואים את העלייה בפדיון, אנחנו רואים בפסגת זאב שכשנכנסנו ושדרגנו את המרכז המסחרי בשדרות משה דיין, ארבעה נכסים נטושים – שלא היו בהם עסקים במשך שנים – התמלאו, והיום המקום הזה שוקק

אמיר חכימיאן:      שלומי ציין שחשוב לחבק את העסקים; עיריית ירושלים מאוד מחבקת את העסקים - הקמנו בשנים האחרונות והרחבנו את המחלקה של מנהלות העסקים, שזה אנשים שנמצאים בשטח

אמיר חכימיאן:  כלומר, בכל רובע עסקי יש בן אדם שהוא שירות הלקוחות בשטח עם העסק, ופותר לו בעיות, ופותר לו כל דבר ועניין

אמיר חכימיאן:  הוא כמו מחלקת שירות לקוחות

אמיר חכימיאן:      אנחנו העירייה היחידה בארץ שהקימה מחלקה לפיתוח עסקי בתוך העירייה, לא חברה כלכלית, ויש לנו תחומים של חדשנות ודיגיטל, של עוסקים מהבית – היחידים שרואים את העוסקים מהבית, שהם עסקים שקופים, אף עירייה לא רואה אותם, אפילו לא בארנונה – אנחנו בונים להם hub עסקי חינמי, שאנחנו מלווים אותם בתהליכי mentoring, ובסופו של דבר הם יוצאים לנכסים מסחריים, הם מעסיקים עובדים, זה עוזר לתעסוקה בעיר

אמיר חכימיאן:  יש לנו תחום של עסקים חברתיים, עולם חדש לחלוטין שאנחנו, העירייה, פורצת דרך בנושא הזה

אמיר חכימיאן:      דיברו פה על אגרות שילוט - כבודו, שיצא, לא מעודכן - אבל ראש העיר, משה לאון, היה הראשון שהעביר חוק עזר שפוטר את השלט הראשון, שלט הזיהוי, מאגרה

אמיר חכימיאן:  אנחנו העירייה הראשונה והיחידה שפוטרת מאגרת שלט זיהוי

שלום דנינו: באיזה גודל?     

אמיר חכימיאן: בכל גודל, לא משנה הגודל, כל עוד הוא תקני

אמיר חכימיאן:  המשמעות היא גם מיליוני שקלים לעירייה, אבל המשמעות היא שגם שיפרנו את האסתטיקה של המרחב הציבורי

דוד ביטן: יש גודל בתקנות, זה לא שאתה יכול לשים שלט בחירות

שלום דנינו: לא, הוא אומר: כל גודל - לא מפריע

אמיר חכימיאן: אם יש לך מפתח גדול, אז יהיה לך גודל גדול יותר

דוד ביטן: זה הולך לפי התקנות

אמיר חכימיאן: אבל בשורה התחתונה, אנחנו העיר היחידה היום – למעלה מ-4000 עסקים לא משלמים אגרת שילוט

דוד ביטן: חיובי מאוד, אין מה להגיד

אמיר חכימיאן: אנחנו העירייה היחידה שלא לוקחת אגרות על סגירות חורף

אמיר חכימיאן:  אנחנו העירייה היחידה שכבר מהקורונה, כולל השנה – זה פורסם אתמול ברשימות – יש לנו פטור מאגרת הוצאת מתקנים: לא משלמים על המקררים, לא על הכיסאות והשולחנות

אמיר חכימיאן:  אם מדברים על שוק מחנה יהודה, כיסאות ושולחנות, חיי לילה – אנחנו מימנו לכל הברים בשוק מחנה יהודה את ההחלפה של הכיסאות והשולחנות, כי היו שם כיסאות ושולחנות של כתר, והתביישנו

אמיר חכימיאן:  הבליינים שמגיעים, התיירים, לא מגיעים לאזכרה, סליחה; הם מגיעים לבילוי, וזה צריך להראות טוב

אמיר חכימיאן:  אנחנו מימנו, עיריית ירושלים, לברים

אמיר חכימיאן:      אותה מדיניות שכבודו מציין בשוק מחנה יהודה זו מדיניות שעבדנו עליה שנתיים, כל העירייה, עבדנו, עם דיונים עם ראש העיר ועם העסקים, והחלטות שנתקבלו היו יחד עם ועד השוכרים, יחד עם עסקי הלילה, ויחד עם עסקי היום, וזה מורכב

אמיר חכימיאן:  עכשיו, אני חייב להגיד: כולם היו בניי, או עדיין בניי – חשובים לנו גם חיי הלילה וגם היום, ודייקת, כבוד היו"ר, זה הסיפור של שוק מחנה יהודה

דוד ביטן: וחוץ ממחנה יהודה? תיירים, איפה יש מקומות תעסוקה?     

אמיר חכימיאן: אז אנחנו מפתחים היום עוד את מרכז העיר ירושלים, היום אנחנו נותנים מענקים להקמת עסקי לילה במרכז העיר ירושלים

דוד ביטן: איפה, במדרחוב?     

אמיר חכימיאן: מרכז העיר יכול להיות גם השלוחות, לא במדרחוב עצמו, אלא השלוחות, הרחובות הסמוכים

אמיר חכימיאן:  זה יכול להיות ברחוב שושן, בהלני המלכה, בשמאי, בהלל

אמיר חכימיאן:  אז היום נפתחו כבר שלושה עסקים חדשים, ועוד שלושה שנבנים עכשיו, בימים אלה, בזכות המענקים שלנו

דוד ביטן: הממשלה מסייעת בעניין הזה?     

אמיר חכימיאן: לגבי המענקים האלו – לא, התקציבים הם תקציבים שמגיעים מעיריית ירושלים

אמיר חכימיאן:      אנחנו גם נותנים מענקי תרבות לעסקים, לעסקי לילה, שעושים בתוכם אירועי תרבות

אמיר חכימיאן:  אנחנו מדברים על למעלה מ-500 אירועים בשנה האחרונה במימון עיריית ירושלים, בתוך העסקים, כדי לחזק את עסקי הלילה במרכז העיר, כי אנחנו מבינים שבעיר בירה גדולה - שאגב, יש בה תנופת מלונאות אדירה, בנייה של בתי מלון במרכז העיר – צריך לתת לזה מענה

אמיר חכימיאן:  אז לצד השוק הנפלא – שאגב, הוא לא סתם אבן שואבת, לא סתם הוא יהלום כזה שכולם מתגאים בו וכל תייר מגיע לשם – גם לעירייה יש חלק, וחלק מזה זה גם הפיתוח

דוד ביטן: כמה תיירים יש בעיר ירושלים בשנה?     

אמיר חכימיאן: אנחנו מדברים על למעלה מ-5 מיליון תיירים שאנחנו מכירים, אבל הנתונים האלה – בסופו של יום אנחנו רואים שאחרי הקורונה גם מגיעים לירושלים הרבה יותר ישראלים מאשר בעבר, שזה משהו מאוד-מאוד חיובי שאנחנו מרגישים

אמיר חכימיאן:  תנופת בניית בתי המלון במרכז העיר – אם תלך במרכז העיר אתה תראה שבכל מקום נבנה בית מלון, וזה לא בכדי, היזמים יודעים, השוק מדבר בעד עצמו

דוד ביטן: משרד התיירות לא מסייע לפיתוח התיירות בשוק מחנה יהודה?     

תהלה פרידמן: לצערנו לא, עדיין לא

דוד ביטן: אבל למה? אני לא מבין את זה

אמיר חכימיאן: בנוסף, יש לנו משהו ייחודי – וזה הפאבים הקהילתיים החברתיים בשכונות

אמיר חכימיאן:  אין עוד מודל כזה של קואופרטיבים; בשכונת פסגת זאב יש לך בר של השכונה, של הקהילה – ואנחנו תומכים, אנחנו מממנים את זה

דוד ביטן: אנחנו אחראיים על משרד התיירות, נכון? אני מבקש שתהיה לנו ישיבה בנושא של ההשקעה של משרד התיירות בפיתוח התיירות בירושלים – במובן של המסעדנות, פאבים וכו' - בחיי הלילה, וגם בחיי היום

דוד ביטן:  נתחיל במחנה יהודה, בסדר? אני לא חושב שהם לא צריכים לשים יד בכיס בעניין הזה, להגיש איזו תוכנית; זה לא רק עניין לעיריית ירושלים

דוד ביטן:  אנחנו נעשה עוד ישיבה רק על הנושא הזה, עם משרד התיירות והעירייה, בסדר?     

שלום דנינו: ומה עם סוגיית הרעש?     

דוד ביטן: סוגיית הרעש – תראה, כשיש חיי לילה זה חלק מהעניין

שלום דנינו: אבל מאיפה תרבות הרעש הזאת נולדה?     

דוד ביטן: אני אגיד לך

דוד ביטן:  נכון שהייתי סגן ראש העיר בראשון? זה קיים ותמיד יש בעיות בין הדיירים לבין העסק שנמצא מתחת לבית

עידית חנוכה: השאלה הייתה על העוצמה

דוד ביטן: העוצמה – יש תקנות, יש חוק

דוד ביטן:  אבל יש לכם איזו תשובה לעניין הרעש?     

חיים נרגסי: שלום, חיים נרגסי, המשנה ליועץ המשפטי, וראש התביעה העירונית

חיים נרגסי:  נמצא פה אילן ששון, הוא מנהל אגף אכיפה ושיטור, ואיציק נידם, שהוא סמנכ"ל תפעול ומנהל את גורמי האכיפה

חיים נרגסי:      בנושא הרעש אנחנו נמצאים בתווך שבין רוחמה, שדיברה פה מהלב, לבין העסקים; ואנחנו נמצאים כל הזמן בתוך התווך הזה, שמצד אחד אנחנו אוכפים את החוק – ובניגוד למה שאנשים חושבים, אנחנו ממש לא אוכפים על קוצו של יוד, אם היינו אוכפים על קוצו של יוד אז היינו סוגרים, לא היו עסקים

חיים נרגסי:  אנחנו מנסים למצוא את האיזון הנכון בין, מצד אחד, כן לאפשר לעסקים, עסקי היום, אנשים שמוכרים פירות וירקות, שישמעו את דוד, יו"ר הוועדה, שמגיע אליהם ואומר להם "אני רוצה שני קילו שזיפים" – רוצים לשמוע, רק שישמעו אותו, שישמעו אותו

חיים נרגסי:  עכשיו, אין מה לעשות, אנשים לא יכולים לשמוע אותו; אז בין זה לבין הרצון – גם שלנו – שתהיה מוזיקה ותהיה אווירה טובה, ושהעסקים יפרחו

דוד ביטן: האמת שביום לא צריכים להיות יותר מדי מוזיקה ורעש

חיים נרגסי: יושב ראש הוועדה, מרבית התלונות שמגיעות אלינו הן על רעש ביום

חיים נרגסי:  מאות סוחרים, מבוגרים, בגיל של אבא שלי, בגיל 70, בגיל 60, שעובדים בשוק עוד לפני שנולדתי, אומרים "אנחנו לא יכולים לבוא לעבודה"

תהלה פרידמן: ארבעה סוחרים איבדו שמיעה

דוד ביטן: אני חושב שהעירייה צודקת בטענה שקשורה למשך היום

דוד ביטן:  אפשר לעשות מוזיקה, מוזיקת רקע קלה, שכשבן אדם מגיע אז הוא מזהה שיש מסעדה או משהו, אבל יש הבדל בין לילה ליום

יעקב נאמן: אתה צודק במיליון אחוז, אנחנו מסכימים עם זה

יעקב נאמן:  העניין הוא שביום מכבים אותנו לגמרי, לגמרי

דוד ביטן: אוקיי, אז אני לא יודע, אם יש טענה שאתם מגזימים ביום אז תורידו את העניין הזה, תורידו את זה למינימום

קים בלילטי: אני רק רוצה להוסיף שבאים רק על הברים, ולא על מקומות האוכל שיש בהם רמקולים עם מוזיקה שלפעמים עוברת את הברים

דוד ביטן: יכול להיות, אני לא נכנס לזה

דוד ביטן:  בגדול, ביום – הרעש הוא מיותר באופן ברור; בלילה – ודאי שאם לא תהיה מוזיקה אז אף אחד לא יבוא, אין על זה ויכוח

חיים נרגסי: אני רוצה להדגיש עוד משהו אחד, כבוד היו"ר: שבמקביל לזה שאנחנו מבצעים אכיפה כשצריך – אנחנו גם יודעים מתי לא לבצע ומתי כן לבצע הידברות

דוד ביטן: רגע, אבל יש שיפור בעניין הזה עכשיו, עם כל הקנסות וכו'?     

חיים נרגסי: כן, יש שיפור ברמת הרעש

דוד ביטן: מה זאת הטענה הזאת שאתם באים בעיקר על הפאבים? מה יש בפאבים?     

חיים נרגסי: ממש לא

דוד ביטן: פאבים, אתם פתוחים ביום?     

יעקב נאמן: כן

דוד ביטן: מה, אנשים באים לשתות בירה בעשר בבוקר? אני לא מבין את זה

יעקב נאמן: אנשים באים לשוק מחנה יהודה לטייל, זה אתר תיירותי

שלום דנינו: אבל אני לא רואה את זה בחו"ל, לא בבוסטון, לא בשום מקום, שיש בברים מוזיקה כזאת

שלום דנינו:  אני לא יודע איפה נולדה התרבות הזאת, שיושבים ולא מצליחים לשמוע אחד את השני

יעקב נאמן: זה מה שאנחנו אומרים, ואנחנו גם לא בעד שיהיה רעש

דוד ביטן: זה בתוך הבר

שלום דנינו: לא, זה יוצא

דוד ביטן: אבל הסוחרים אומרים שאם בא מישהו ואומר "תן לי קילו עגבניות", הוא לא יכול לשמוע

שלום דנינו: כן

חיים נרגסי: כבוד היו"ר, אני חושב שמה שחסר לנו בדיון הזה זה גם המשטרה

חיים נרגסי:  משטרת ישראל רואה בתוך הנושא הזה של הרעש מטרד איום, גם בנושא של הוצאת שולחנות וכיסאות מעבר לפס הצהוב שעשינו, שחוסם לפעמים בגלל סיבות בטיחותיות

דוד ביטן: בלילה?     

חיים נרגסי: כן

חיים נרגסי:  והעירייה עשתה את כל המאמצים והשקיעה המון משאבים

דוד ביטן: זה בכל מקום, אני לא מבין את זה

דוד ביטן:  בוא תראה את שוק הפשפשים, תעבור בשוק הפשפשים – קח את האוטו, תיסע בשוק הפשפשים בשעה 12 בלילה ותראה מה הולך שם: כל הצעירים, כל התיירים הצעירים, כולם יושבים

דוד ביטן:  שוק הפשפשים זה לא מה שהיה לפני עשר שנים

דוד ביטן:  אז למה זה לא יכול להיות במחנה יהודה?     

יעקב נאמן: זה ממש לא אותו דבר, והלוואי שזה יהיה אותו דבר

קים בלילטי: בשעה 11 אנחנו מכבים את המוזיקה, זה מה שקורה

קים בלילטי:  ובימים רביעי-חמישי מותר לנו לפתוח שולחנות רק בתשע – זה אומר שיש לי שעתיים עבודה בסופ"ש, זה לא הגיוני

דוד ביטן: אני חושב שלעירייה צריך להיות אינטרס מובהק לפתח את שוק מחנה יהודה לתיירות לילה, וגם ביום

חיים נרגסי: העובדה היא שהוא מתפתח, כבוד היו"ר

יעקב נאמן: הוא ממש לא מתפתח, כנראה שלא הייתם שם הרבה זמן

יעקב נאמן:  אתם צריכים לראות, בשלושת החודשים האחרונים הוא ריק מאדם

דוד ביטן: אני גם לא תייר וגם לא צעיר, אתה מבין? אז מה אתה רוצה? פה ושם, אם אני מגיע למחנה יהודה - כשאנחנו מחכים להצבעות אין לנו ברירה ואנחנו הולכים לשתות משהו

דוד ביטן:  אני רוצה להגיד לכם שלא זול שם, לא זול

דוד ביטן:  אבל לא משנה

יעקב נאמן: אתה יודע, אמרת עכשיו משהו שהוא מצחיק, והוא כל כך אמיתי

יעקב נאמן:  הוא באמת לא זול, וזאת גם אחת הסיבות שפחות אנשים באים אליו

חיים נרגסי: כבוד היו"ר, עוד משהו אחד שאני חושב שחשוב שהיו"ר ידע: יש ערוץ הידברות פתוח, וזה חשוב

חיים נרגסי:  לא צריך לבוא לכנסת בשביל זה

חיים נרגסי:  יש ערוץ הידברות פתוח, שרק לפני כמה שבועות ישבנו אצל סמנכ"ל תפעול, איציק נידם, ישבנו בישיבה

חיים נרגסי:  הם באים לעופר איובי בלשכת ראש העיר, שיש להם אוזן קשבת 24/7 לכל בעיה וכל דרישה

חיים נרגסי:  בנושא הזה יש לנו איתם חיבור יומיומי – הם פונים אלינו בוואטסאפ, בטלפונים, יש אוזן קשבת

חיים נרגסי:  נכון, יש איזון שהעירייה מחויבת לעשות בין היום לבין הלילה – כבודו יודע מראשון לציון – אנחנו צריכים לתת תשובה גם לרוחמה, רוחמה תושבת שלנו, וגם למשטרה, וגם לבעלי העסקים, שהם חשובים לנו מאוד

דוד ביטן: בעלי עסקים, שתדעו שדייר שמרגיש פגוע ושסובל יכול לשגע אתכם

דוד ביטן:  רק שתדעו

דוד ביטן:  אני מדבר באופן כללי, לא על עסק ספציפי

דוד ביטן:  הוא יכול לשגע אתכם גם בטלפונים לעירייה וכו', ואני אומר לכם שאתם צריכים לדעת להסתדר איתם – לקבוע איתם פגישה, להסביר להם

דוד ביטן:  להסתדר עם האנשים, במיוחד המבוגרים, שסובלים

דוד ביטן:  בלי זה יהיו לכם רק צרות, אני אומר לכם את זה מניסיון

שלום דנינו: עיריית ירושלים, הבחור פה, מהבר, העלה טענה של שימוש מול חנויות הירקות בלילה, של לאפשר להם לפרוש שולחנות וכיסאות

אמיר חכימיאן: אז אני אסביר: במשך שנתיים, עד ינואר 2020, נעשתה עבודה לגבי נושא הבטיחות

שלום דנינו: אני אומר את זה רק מהמבט שיהיו יותר עסקים, כי אם הוא ישכור עוד כמה חנויות אז יש פחות עסקים

אמיר חכימיאן: אנחנו נענה גם על זה

אמיר חכימיאן:  משטרת ישראל הגיע לשוק מחנה יהודה בעקבות אירוע של פיצוץ בלון גז, שאנשים ממש נפלו אחד על השני בעקבות חסימה של המעברים, הייתה חסימה הרמטית של המעברים, והשתלטות למעשה על המעברים הציבוריים, צריך להבין את זה

אמיר חכימיאן:  בסופו של דבר, כבוד היו"ר צודק, כמו בשוק הפשפשים: לתת מרחבים לישיבה מצד אחד – אגב, גם שם זה רק בחזיתות העסקים – ומצד שני להשאיר מעבר פתוח

דוד ביטן: לך תראה מה קורה בשוק הפשפשים בערב

אמיר חכימיאן: אז נעשתה עבודה, וכמו בשוק הפשפשים, סומן פס צהוב, בחזית בית העסק יש הושבה, פטורה מאגרת הוצאת מתקנים – אנחנו לא רוצים כסף על זה, זה לא מעניין אותנו – ומאפשרים מעבר בטוח להורים, לנכים

אמיר חכימיאן:  אדם שעובר עם כיסא גלגלים צריך לבלות בשוק ולשתות בירה כמו אדם ללא כיסא גלגלים, וחשוב שיהיה מעבר נגיש, וחשוב שיהיה מעבר בטיחותי

אמיר חכימיאן:      אנחנו היינו בהידברות עם קצין אג"ם מחוזי בראשות סמנכ"ל התפעול של העירייה, איציק נידם

אמיר חכימיאן:  ישבנו אחרי שהיה קשה מאוד לשכנע אותם להושיב במעברים, הפס הצהוב זו פשרה שעיריית ירושלים הביאה בשם בעלי העסקים של הלילה

אמיר חכימיאן:  אנחנו דיברנו בשם העסקים ושכנענו את משטרת ירושלים, ולקח זמן, וקצין אג"ם הלך איתנו יד ביד

אמיר חכימיאן:  אז כל העבודה הזאת היא אחרי עבודה מאוד סיזיפית של שנתיים

אמיר חכימיאן:  אני, מנהל אגף בעיריית ירושלים, מסתובב בשוק עם מטר כדי למדוד ולהוכיח למשטרה מה אפשרי ומה לא אפשרי

אמיר חכימיאן:  עשינו עבודת מטה מאוד רצינית, ואני אגיד את האמת – בשיתוף איתם

אמיר חכימיאן:      אז נכון שיש עסקים שהתחלפו

אמיר חכימיאן:  ודרך אגב, אפרופו שיח פתוח - רק אתמול השותף של יעקב שוחח איתי בערב, כשאיני במשרד

אמיר חכימיאן:  בטלפון, באופן ישיר

אמיר חכימיאן:  אני פתוח לכל העסקים

אמיר חכימיאן:  באים אליי – הדלת תמיד פתוחה, וזאת לא סיסמה

אמיר חכימיאן:  יכול להיות שהתשובות לא תמיד יהיו נחמדות

דוד ביטן: אני חושב שעיריית ירושלים לא מנצלת מספיק את התיירות לצורך העסקים הקטנים

קים בלילטי: נכון

קים בלילטי:  וגם, אם הייתה הקשבה, לא היינו יושבים כאן היום

דוד ביטן: התיירים מביאים כסף לעסקים בעיר, בכל מקום

דוד ביטן:  וככה זה צריך להיות פה

אמיר חכימיאן: אבל הנתונים בשוק אומרים הפוך

תהלה פרידמן: אני אשמח לענות על זה

תהלה פרידמן:  אחד הדברים החזקים בתיירות היום הוא כמות התיירים שמגיעה לשוק מחנה יהודה – אין בארץ שום אתר תיירות מוכרז שמתחרה בנו

תהלה פרידמן:  אני נמצאת בשוק, בעסק שלי, כבר קרוב ל-20 שנה, ואני בין העסקים החדשים, שהביאו את בשורת התיירות

תהלה פרידמן:  אני הראשונה שהתחילה סיורים קולינריים בשוק

תהלה פרידמן:  אז מבחינת תיירות, אני חושבת שיש כאן מקום לאזן

דוד ביטן: אני מדבר על כל ירושלים, לא רק על מחנה יהודה; אבל בגדול, אני חושב שמחנה יהודה באמת הפך להיות וצריך להיות נושא תיירותי מדרגה ראשונה, ולכן צריך גם לפתח

דוד ביטן:  תיירים לא באים לקנות ירקות ופירות, מי שמגיע זה התושבים הרגילים; אבל הם כן יבואו לקנות מסעדנות ולקנות בפאבים וברים, והם באים גם בשביל ביגוד

דוד ביטן:  אני רוצה להגיד לכם שבעניין הזה אנחנו נלחץ על משרד התיירות להביא תוכנית תיירותית למחנה יהודה ולהשקיע שם כסף, ואנחנו נעשה על זה ישיבה מיוחדת, בסדר?     

תהלה פרידמן: יושב ראש הוועדה, דוד, תבורך על הדבר הזה, אני חושבת שכרגע זאת אחת הבשורות שיצאנו איתן

תהלה פרידמן:  אני שמחה על היותנו כאן

תהלה פרידמן:  אני רק רוצה לומר שהכל צריך להיעשות באיזונים, כל עסק הוא עסק נכון; עיריית ירושלים צריכה לתמוך בכל עסק ועסק, כל אחד צריך להתפרנס

דוד ביטן: אבל אני רוצה להסביר לך שיש התפתחויות; אם תלכי עכשיו לשוק הפשפשים בתל אביב או שתלכי לשוק הכרמל – זה לא אותו מקום שהיה לפני עשר שנים

תהלה פרידמן: כבודו, אני יושבת ראש איגוד השווקים בארץ, אני מאגדת את כל השווקים

תהלה פרידמן:  אני מנהלת אותם, מכירה אותם היטב – את באר שבע, את הכרמל

דוד ביטן: בסדר, זה לא משנה, את מדברת איתי עכשיו כנציגת ועד

דוד ביטן:  תקשיבי

שלום דנינו: אחי, בקצב הזה היא הולכת להקים פה איזו מפלגה

דוד ביטן: השינוי מתרחש לאט-לאט, אין ויכוח; אבל השינוי יבוא, לא יעזור כלום לאף אחד

דוד ביטן:  אם באמת רוצים שמחנה יהודה יהפוך למשהו אחר – ייקח עשר שנים, 12 שנה – אבל זה מה שיקרה, וכל אחד יצטרך להתיישר עם העניין הזה

דוד ביטן:  אתם רוצים מחנה יהודה כמו שהיה לפני 100 שנה? אין מה לעשות

שלום דנינו: עיריית ירושלים, אפשר להציע לכם הצעה? במסגרת הרישוי, כשאתם נותנים רישיון לעסק, כמו בר – אולי להגביל אותו שם, בתנאי הרישוי

אמיר חכימיאן: אבל זה מה שהוא מתלונן עליו, שהוא מוגבל בתנאי הרישוי

אמיר חכימיאן:  אבל אלה הרישיונות, מה לעשות? יש גם חוק

שלום דנינו: לא, אתה בודק מראש עם הבר שהולך להיפתח, להגיד לו "פה, בשוק מחנה יהודה, בגלל האופי – יום, לילה, סוחרי יום, סוחרי לילה – תדע לך שבתנאי הרישיון אתה לא יכול יותר מארבעה רמקולים של 32 וואט"

שלום דנינו:  תקבעו את המודד, ומי שרוצה – שיפתח, מי שלא רוצה – שלא יקבל רישיון

שלום דנינו:  וגם, לפי המקום

שלום דנינו:  ותדאגו לגברת הזאת, שהיא תישן בלילה

דוד ביטן: אני לא יודע מי מתחתיה, אבל צריך לשבת איתם; בעל העסק צריך לעלות למעלה, לשבת אצלה בבית, לדבר איתה על העניין הזה, ולראות איך אפשר להגיע להבנה

דוד ביטן:  מה העניין הזה? אני לא מבין

דוד ביטן:  ואחר כך אתם בוכים שמקבלים קנס – אתם יודעים למה אתם מקבלים? כי היא כל הזמן מצלצלת למוקד, ואז הפיקוח מגיע

דוד ביטן:  אז תשבו איתה לראות איך מסתדרים

קים בלילטי: אנחנו לא מגיעים לדיירים, אנחנו נמצאים בשוק הסגור, נורא-נורא רחוק מהמגורים של השוק

תהלה פרידמן: זה לא כזה רחוק

דוד ביטן: אני לא יודע, אני לא מכיר איפה אתם נמצאים

קים בלילטי: בגלל זה אני אומרת – התלונות הן לא מדיירים

דוד ביטן: תודה רבה

דוד ביטן:  יש מישהו שלא דיבר ורוצה לדבר? יש לנו עשר דקות

רוחמה לוי: סליחה, כבוד השר, אני רוצה להגיד דבר אחד קטן

דוד ביטן: אני לא שר

דוד ביטן:  מה?     

רוחמה לוי: כשאני באתי לדבר עם בעל העסק שמולי, שמוכר אוכל – הוא בעצם צריך להיות מסעדה, ולא פאב ולא בר – והמוזיקה שלו היא עד השמיים, בלי הגבלה

דוד ביטן: ביום?     

רוחמה לוי: ביום ובלילה

רוחמה לוי:  בלי הגבלה

רוחמה לוי:  וכשאני באתי לדבר איתו, "בבקשה, רק תנמיך, שיהיה בגדר הנורמה"

דוד ביטן: והוא לא היה מוכן

דוד ביטן:  אז האמת שמגיע לו קנס, אם הוא לא מוכן

דוד ביטן:  מה אני אגיד לך?     

רוחמה לוי:  הוא אומר לי "תעברי דירה"

דוד ביטן: יש לנו עשר דקות – כל אחד שלא דיבר ידבר דקה וככה כולם ידברו

דוד ביטן:  בבקשה

עמרם כהן: שלום וברכה, שמי עמרם כהן, ואני בעצם מנהל מעוף של כל אזור ירושלים והסביבה, תחת הסוכנות לעסקים קטנים ובינוניים במשרד הכלכלה

עמרם כהן:  גם נמצאת איתי פה מראם שחאדה

מראם שחאדה: מראם שחאדה, עובדת בסוכנות לעסקים קטנים ובינוניים

עמרם כהן: אני ממעוף והיא מהסוכנות

עמרם כהן:  כמו ששמת לב, אדוני היו"ר, היה פה דיון בין הסוחרים לבין העירייה, ואנחנו באנו לדבר רגע על העסקים הקטנים והבינוניים ברמה שלנו, הממשלתית, בסיוע

עמרם כהן:  קודם כל, בתור זה שנמצא בשטח, במעוף, דבר ראשון: רציתי להגיד שאנחנו עובדים הרבה בשיתוף פעולה דווקא עם עיריית ירושלים – מרשות החדשנות, עם רני רוזנהיים, ואגף עסקים, ורשות התעסוקה העירונית וכד'

עמרם כהן:  יש לנו המון-המון שיתופי פעולה, ומשתדלים לעשות עוד ועוד דברים

עמרם כהן:      בעצם, מבחינת מעוף, בירושלים יש שני סניפים: יש את הסניף הכללי, שיושב בשרי ישראל, בסיטי קורט, ויש עוד סניף, שגם כפוף אליי, שיושב במזרח ירושלים, ונותן מענה לכמעט 400 אלף תושבים

עמרם כהן:  יש בו גם מרכז עסקים, אדוני היו"ר, בעצם לטובת בעלי העסקים, יזמים - כמו hub – שרוצים לשבת ולפעול משם

עמרם כהן:      אם אנחנו קצת מדברים רגע על העסקים הקטנים והבינוניים – בממוצע, אנחנו מטפלים בערך ב-1500 עד 1700 עסקים בשנה בעיר, אם אני מסתכל גם בהיבט של ירושלים וגם בהיבט של מזרח ירושלים; אם זה על ידי ייעוץ שאנחנו נותנים לבעלי העסקים, גם איך לקום, בין היתר, גם רישוי עסקים – יש לנו ייעוץ לתחום של רישוי עסקים; ואני יכול להגיד שנתקלתי לא פעם – ואמיר יודע שהיו לי עסקים שהייתה להם איזושהי בעיה ושאלות לגבי רישוי עסקים והרמתי אליו טלפון והוא בעצם חיבר אותי עם מי שמטפלת בנושאים האלה

עמרם כהן:      אז יש לנו כלי סיוע של ייעוץ וליווי במגוון תחומים, כולל תחומים של פריון וחדשנות, תפעול ולוגיסטיקה, תקינה וכד'; אם זה קורסים והדרכות במגוון מאוד רחב של תחומים, אפילו התחומים הכי עדכניים היום, טיקטוק וכו', וכל דבר חדש שיוצא, אפילו בינה מלאכותית – אנחנו כבר שם, אני חושב שאין היום אדם שלא יודע מה זה ChatGPT, זה הופך היום להיות "הדבר"

עמרם כהן:  אז גם בעניין הזה

שלום דנינו: סליחה, המודל של מעוף, סוכנות לעסקים, הם קבלני משנה של משרד הכלכלה, לא?     

מראם שחאדה: נכון

שלום דנינו: אז איך הוא נותן את כל השירותים האלה? על חשבונית? למי, מי משלם?     

מראם שחאדה: בסוף יש את מעוף, שהוא מערך השטח – מתוקצב דרך הסוכנות לעסקים קטנים במשרד הכלכלה

מראם שחאדה:  כל הפעילות נעשית דרך יועצים שנמצאים במאגר שלנו, מומחים לתחום, הוא מתעדכן מדי שנה לתחומים החדשניים ולשינויי השוק, והם אלה שנותנים את השירותים לעסקים

שלום דנינו: אבל לפי המגוון שהוא דיבר – למשל, על כמה עומד התקציב השנתי שלך? כמה אתה מקבל מהכלכלה על כל הייעוצים שדיברת עליהם עכשיו?     

עמרם כהן: שוב, אני מדבר רק ברמה של ירושלים

שלום דנינו: רק ירושלים

עמרם כהן: ברמה של ירושלים אין לי איזשהו - - -     

דוד ביטן: סיימנו, לא? רציתי לתת לעוד אנשים לדבר

דוד ביטן:  אני חייב לסיים, רבותיי

עמרם כהן: אוקיי

עמרם כהן:  בכל מקרה, אני רק אגיד בשורה תחתונה, אני לא נכנס לתקציבים, כי זה כבר ברמה של כל המעוף; אני רק יודע להגיד דבר אחד: אני יודע שהשר, גם בתקציב החדש, כן ביקש עכשיו עוד תקציבים לטובת העסקים הקטנים והבינוניים ולטובת המעוף, את זה אני יודע

דוד ביטן: אין ויכוח על כך שאין בירושלים מספיק עסקים קטנים יחסית לאוכלוסייה ולתיירים שיש, אז אני לא יודע על מה אתם מדברים, אני חייב להגיד לכם

דוד ביטן:  אין, מכל מיני סיבות – אולי בגלל שאין הרבה צעירים, בגלל שהם סגורים בשישי-שבת ולעסקים שסגורים בשבת אין מספיק הכנסות, רוב הבילויים ורוב האנשים הם בדרך כלל בשבת; אבל זה המצב בירושלים, אני לא יכול לשנות את זה, הדתיים קובעים

דוד ביטן:      אבל בגדול, צריך לעשות דברים – לא יכול להיות שיש 5 מיליון תיירים והעסקים לא בשמיים, אני לא מבין את הקטע הזה

דוד ביטן:  זה לא ברור לי, העניין הזה

דוד ביטן:  בכל מקום בעולם שיש בו הרבה תיירים העסקים הקטנים בשמיים, רק בירושלים זה הפוך

דוד ביטן:  מי עוד לא דיבר?     

ירון קמחי: ירון קמחי, יושב ראש התאחדות התעשיינים, מרחב ירושלים

דוד ביטן: אני חייב לסיים

רן מלמד: אני תושב ירושלים 62 שנה

דוד ביטן: בסדר, אבל מה, בגלל שאתה תושב ירושלים אתה מומחה לירושלים? אתה מדבר בישיבות אחרות, מה זה משנה? לא הבנתי

רן מלמד: אדוני, אני חושב - - -     

דוד ביטן: בסדר, אני לא רוצה לתת לך לדבר, בסדר? בזה נגמר הסיפור

דוד ביטן:  אתה מדבר בהמון ישיבות, תן לאחרים לדבר, שלא נמצאים בכנסת, למה אתה צריך לדבר? אוקיי, בבקשה

ירון קמחי: תודה

ירון קמחי:  ירון קמחי, יושב ראש התאחדות התעשיינים, מרחב ירושלים

ירון קמחי:  התאחדות התעשיינים מייצגת כ-160 מפעלים במרחב ירושלים, רובם עסקים קטנים, מעסיקים סדר גודל של 20 אלף עובדים בסך הכל

ירון קמחי:  רק מילה לגבי הדיון הקודם

ירון קמחי:  כשאשתי נותנת לי רשימה לשוק אני נוסע לרמלה

ירון קמחי:  אני רוצה להתייחס לשתי נקודות קצרות

ירון קמחי:  למשרד הכלכלה יש המון תוכניות סיוע לעסקים, הבעיה היא שעושים את הכל במה שהם קוראים לו "מקצה תחרותי" – למקצה תחרותי ניגשים שניים-שלושה מפעלים גדולים ונגמר הכסף, עד שהעסקים הקטנים מצליחים להגיע לזה הם לא מקבלים כספים

שלום דנינו: אני רק יכול לעדכן אותך שבעבודה שעשינו על עסקים קטנים ובינוניים הצגנו את הנושא שאתה מדבר עליו; אני מקווה שזה ישתנה, יחד עם הסוכנות לעסקים במשרד הכלכלה

שלום דנינו:  אנחנו באמת מכירים את הבעיה הזו

ירון קמחי: הנושא השני זה הנושא של הקצאת קרקע – מנהל מקרקעי ישראל לוחץ כל הזמן לשווק את כל הקרקעות במכרזים; לעומת זאת שתמיד היה נהוג לתת הקצאת קרקע לתעשייה ללא מכרז, עם בדיקה מקצועית של משרד הכלכלה

ירון קמחי:  ברגע שעושים מכרזים, באים טייקוני נדל"ן, קונים את כל השטחים למרלו"גים וכו', ולתעשייה אין איפה להקים את הפעילות

דוד ביטן: לא, השיטה היא שהמנהל יוציא מכרזים לשטחים מצומצמים, ואז העסקים הקטנים יכולים להשתתף

ירון קמחי: לא, אבל ברגע שיש מכרז אז זה כל המרבה במחיר, ואז באים כל מיני טייקונים וקונים את הכל

דוד ביטן: לא, לא, אבל אתה לא קולט את מה שאני אומר

דוד ביטן:  כשהמכרז הוא על 20 דונם, נגיד – עסקים גדולים נכנסים; כשהמכרז הוא על חצאי דונם, נגיד – אז עסקים קטנים יכולים לרכוש אותו

דוד ביטן:  אבל לא ניכנס לזה, אני לא הולך לעשות על זה דיון, זה לא מתאים כרגע לדיון של יום ירושלים, אנחנו נתנו שעה

ירון קמחי: טוב, אז תודה רבה

דוד ביטן: 100 אחוז

דוד ביטן:  יש מישהו שרוצה להגיד? אבל דקה

דוד ביטן:  בבקשה, נו

שלום דנינו: יש כאן תושב ירושלים, בן 62

אורי עמדי: שמי אורי עמדי, וכן, אני תושב ירושלים

אורי עמדי:  אני מלווה את אזור מרכז העיר ירושלים, שוק מחנה יהודה, קרוב ל-40 שנה, קצת יותר

אורי עמדי:  בעצם שותף לכל התהליכים שהעיר עוברת

שלום דנינו: בתור מה? מה התפקיד? אדריכל, מה?     

אורי עמדי: לא, אני לא אדריכל

אורי עמדי:  אני איש חינוך, איש חברתי, ניהלתי את המנהל הקהילתי של לב העיר, ובאמצעותו בעצם פיתחתי את הדיאלוג הפנימי של סוחרים עם עצמם ועם המערכת העירונית, גם במרכז העיר וגם בשוק מחנה יהודה

אורי עמדי:      שוק מחנה יהודה – בעצם יש שלושה שותפים להרים את העיר ירושלים לגבהים שהיא נמצאת בהם: שותף אחד זה העירייה, הממשלה, והאוכלוסייה עצמה, תושבים וסוחרים

אורי עמדי:  המפתח להצלחה זה לבנות דיאלוג תמידי, קבוע, מכבד אחד את השני, בין שלושת הגופים האלה שדיברתי עליהם

אורי עמדי:  לשמחתי הרבה, שוק מחנה יהודה הפך להיות מודל של הידברות

אורי עמדי:  מכל הארץ, וגם מהעולם, באים לראות את הפלא הזה - אני לא מדבר על איך שהשוק נראה; ההידברות, היחסים בין האנשים, היכולת של הסוחרים לדבר הן עם עצמם והן עם המערכת העירונית, ההקשבה לכל אחד ואחד

אורי עמדי:  כיום אני יועץ של ועד השוק, ואני רואה את זה בצורה בלתי רגילה

אורי עמדי:      צריך להבין, לפני מספר שנים השוק עשה פינוי של 70 רוכלים על מנת לייצר מרחב ציבורי פתוח

דוד ביטן: אורי, אני חייב לסיים, זהו

דוד ביטן:  יש לנו ישיבה עם משרד הבריאות

אורי עמדי: אז אתה מוזמן לשוק להמשך הדיון

דוד ביטן: אז תודה רבה לכולם, ויום ירושלים שמח, מה שנקרא

דוד ביטן:  ושהצעדה תעבור בשלום, כמו שצריך

דוד ביטן:  תודה רבה לכולם